title: Garili
text: Ar garili (Lepas anatifera) a zo ur c'hresteneg mor.
  
  Plat ha tric'hornek eo e grogenn hag a zo war-dro 5 cm he hirder. Pemp plakenn glas-gwenn, ur roudenn orañjez war o bord, a ya d'ober anezhi.
  
  N'eo ket kloz ar plakennoù-se war lodenn uhelañ korf ar garili ha dre an toull-se e tispak neudennouigoù a dap krog er plankton.
  
  Un troad moan ha du a ya d'ober lodenn izelañ e gorf ha gantañ e stag al loen ouzh un diaz bennak (tamm koad, reier, boutailhoù plastik...). Pa zispak an troad e c'hell bezañ betek 70 cm e hirder. 
  
  Bevañ a ra er morioù klouar pe domm.
  
  Droukvesket e vez a-wechoù gant ar vortepezenn.
  
  Divellkeineged
  Kresteneged